Ди Адыгэу ди лъэпкъ дыщэр 
Хы ф1ыц1эшхуэм хэк1уэдащ. 
Ди зауэл1хэу ди л1ыхъужьхэр 
Хым и лъащ1эм къыщ1энащ. 

Адэ-анэу ди нэхъыжьхэр 
Бий 1эмыщ1эм ик1уэдащ, 
Ди сабийхэу ди бын т1эк1ур 
Дунеишхуэм тепхъэжащ. 

Лъэпкъ гузавэм зэщ1ищтахэр 
Нэпс мыгъущу гу1эжащ. 
Адыгэщ1ыу ди щ1ыналъэр 
Хамэ ц1ыхухэм яубыдащ. 

К1элъы1эбэу и бын т1эк1ум, 
Ц1ык1уи ини 1эщ1ахащ. 
Адыгагъэр зезыхьэну хуит 
Лъэпкъ дыщэр тырахащ. 

Удз щхъуант1агъэр умылъагъуу 
Щ1ылъэр лъыпсым игъэнщ1ат. 
Щ1ып1э дахэу щыта лъахэр 
Гу1э нэпсым итхьэлат. 

Я бын т1эк1ум хуэгузавэу 
Адэ-анэр узым ихьт. 
А узыфэр зэуэл1ахэр 
Хым и лъащ1эм ирахьэхт. 

Ди л1ыхъужьхэм щ1ак1уэ ф1ыц1эу 
Ящыгъахэр ябгынат. 
Хы гущ1ы1ум зэры1ыгъхэу 
Теубгъуауэ къытенат. 

Сыт гугъуехь дымылъэгъуами 
Дыкъелащ Адыгэр лъэпкъыу! 
Гу1э нэпс куэд щ1эдгъэк1ами 
Дгъэзэжын тлъэк1ащ ди Хэкум!

Тэн Ася